18 Il-MALTI Ħaġa Tqila emm insibha ħaġa tqila nirreżisti f'dit-tempesta hekk qalilal Ir-riħ mgħaddab qed ivenven, qed iċarrat b'qilla l-qlugħ; l-ilma dieħel sew fil-ġifen minn kull fil u xaqq miftuħ. Qed jintrakat, qed iżaqżaq, qed iċaqċaq l-arblu l-kbir, u nistenna li jinqasam f'ħin qasir. U daqskieku biċċa sufra qed jitbandal fl-ilma l-ġifen ma' kull ħalla… waqt li jien ħerqan nistenna li int tixref mis-sħab iswed biex iddendel il-qawsalla.